JohanHeinsen/ENO huggingface dataset:
Aalborgs Stifts Adresseavis, 1826-06-20
(Udtog af et Brev fra Aarhuus.) Vel har Aviser bragt Dig en Mængde Beretninger fra Aarhuus i denne Tid, men disse ere kun en svag Fremstilling af hvad her passerer. Naar man selv seer den Mylren af Mennesker i høist broget Mangfoldighed, skulde man snart indbilde sig at hele Jyllands Beaumonde her er forsamlet. Og man tager ikke ganske Feil, siden Saamange have søgt Aarhuus for at see sin Konge, der med forynget Kraft mønstrede Tropperne, med Fadermildhed, hørte sine Undersaatters Andragende og naadigen bønhørte for at glæde Øjet ved Synet af et Troppecorps af saa forskjellige Vaaben og forskjelligt Udseende, hvilke Tropper indbefatte Landets egne Børn, der oplærte i Vaaben og agtede hæderligen, kunne indgyde Haab om at ville troligen opfylde Krigerens Pligt, for at møde Fædre, Mænd, Kjærester, Brødre og pleje Familieforbindelser; ja endog formedelst særskilte Øjemeeds Opnaaelse, en eller anden Jnteresse, saa og blot Nysgierrighed. Lægger man dertil at 3 Regimenter ere indqvarterede i Byen, at de udenom Byen cantonnerende Officerer ogsaa gjæstede udenfor Mønstringstiden, undres man ikke, hvi der findes saalidet Rum i Herberget, og dette er igjen klart deraf, at Folk i Byen skal have begjert eller taget 34 Rbdlr. for en Nats Logis. Jmidlertid kan man og antage at meget Hjerterum har været fundet, og at Jøderiet derved er meget formindsket. Hertil kan med Rette føjes en af Selskabet Polihymnia truffet Foranstaltning, nemlig: at det i og ved Byen værende Officeerpersonale ansaaes som Medlemmer af Selskabet i Cantonnementstiden. Dette synes ikke allene at være en Høflighedsbeviisning, som man vel andensteds vilde vogte sig for at vise, men og gavnlig til passende Selskabeligheds og Sparsomheds Opnaaelse.
Aalborgs Stifts Adresseavis, 1826-06-20
Om den almindelige Jllumination den Aften, Kongen var kommet, har ogsaa Aviserne meddeelt, dog synes Underretning om enkelte Deele deraf ikke ubehagelig. Hvi Udgiveren af Aarhuusavis ikke har givet denne Underretning, kan jeg vel indsee, især da hans egen Gaard derved udmærkede sig. Men da der fandtes ret smukke Decorationer, skal jeg næste Gang give Beskeed derom, naar jeg, som ubekjendt i Gader og Stræder, erholder disses eller Beboernes Navne.
Aalborgs Stifts Adresseavis, 1826-06-20
Viborg. Man har i dette Foraar i Liimfjorden omkring Morsøe, og ved Salling fanget en stor Mængde Skaller, saa at de solgtes til Bønderne i læsseviis og man fik dem for 2 a 3 s. Oelen. Foruden med de saakaldte Sandvaadde, fanges de og med Brigler (et Fiske=Næt befæstet paa en lang Stang.) Man antager Vesterhavets Jndvirkning paa Liimfjorden at have aarsaget denne sjeldne Fangst. (J saa Fald maatte det da være Strømmen, der i Legetiden førte dem derhen, da Fjorden ligger høiere end Havet; thi i Fjordbugterne sønden Virksund, f. Ex. Qvols og Thaarup og flere Steder fanges Skallerne fra ældre Tider i lignende Mængde. Bønderne røge dem og finde dem mere velsmagende end tørre Sild.) Herhid bør anføres den Tidende fra Liimfjordsegnen saavel ved Thy som Salling, at der i denne Tid - som følge vistnok af Havets salte Vands Forening med Fjordens Brakvand - findes en stor Mængde døde Ferskvandsfisk opkastede paa Strandbredden. (Vib. Samler.)
Aalborgs Stifts Adresseavis, 1826-06-20
Bekjendtgjørelser. J Morgen (Onsdag) udkommer ingen Avis. Næste Avis, udgives paa Torsdag.
Aalborgs Stifts Adresseavis, 1826-06-20
Hos Skipper N. Hansen, beliggende i Østeraae, kan bekommes fiin holstensk Hvedemeel og Ost, fine og mellem Boghvedegryn og tillige en Sort eidersteensk Hvedemeel som er udmærket fiint og tillige gode Kartofler; Alt til de billigste Priser. Nylig hjemkomne bedste smaae krydrede Christiania Anchioser i Dunker til 1 Rbd. pr. Dunk, større Dunker til 11 Mk. pr. dito, og i Glasse til 1 Rbd. pr. Glas er at faae hos Aalborg den 19de Juni 1826. Th. v. Spreckelsen. Fuldkommen store Kommenplanter, til Udplantning i Juli, August og September d. A., kan bekommes a 8 s. pr. 100 eller 4 Mk. pr. 1000, og modtages Bestillinger i Sundbye hos Agent Galster. Sundbye den 17de Juni 1826.
Aalborgs Stifts Adresseavis, 1826-06-20
Undertegnede har i sin geistlige Stand modtaget adskillige værdige Mænds Anmodninger og at fuldføre det i Aaret 1810 begyndte Foretagende: "Fordanskningen af den berømte Eng lænders Hugh Blair's Taler", der, foruden nogle saa enkelte, bestaae af 4 Deele.
Aalborgs Stifts Adresseavis, 1826-06-20
Jndtægterne af de første Tommers Udgivelse vare engang bestemte til Lindring for de ved Hovedstadens Bombardement mest skadelidte Familier, samt de i engelsk Fangenskab værende Danske og Norske; men at Bestemmelsen ikke kunde opfyldes, da første Tome udkom, lagdes for Dagen ved et offentligt Regnskab, og den ønskede Fred, og Begivenhedernes uforudseelige Gang tilintetgjorde den aldeles. Angaaende formeldte hædrede Mænd, i flere Henseender Opmærksomhed værdige Forlangende, Værkets Fortsættelse", da gribes denne Anledning til at yttre saavel for dem, som for andre, det maatte interessere: at omendskjøndt Opfyldelsen, deraf har hidtil paa min geistlige Livsbane ikke været gjørlig, er det dog nu bragt dertil, at Trykningens Fortsættelse i Dannersproget atter kan paabegyndes; men formedelst de i det henved sextenaarige Tidsløb foregaaende Forandringer, er denne sirkulerende Jndbydelse paany besørget, og de Ærede, hvis Navne fordum fandtes i den første udkomne Tome, og som maatte ønske hele Værket ved Subskription, ville behage, tilligemed andre Subskribentere, at hidsætte deres Navne, for at Oplagets Størrelse med desmere Sikkerhed kan bestemmes. At Talerne i æsthetisk Henseende hæve sig højt over det Almindelige, og saavel i religiøs som moralsk Henseende ere et af de ypperligste Skrifter, og at der i de meest brugelige enropæiske Sprog haves mange Udgaver af dem, er bekjendt i den litterære Verden. Dog, hvad deres indvortes Værd anbelanger, vil jeg henvise til vor danske Litteraturtidendes hadrende Bedømmelse ved den fordanskede første Tomes Publication i Aaret 1810, og den med patriotisk Varme fremførte Anbefaling til Udbredelse blandt Landsmænd. Prisen skal for Subskribenterne blive meget billig. Subskription modtages hos de meest bekjendte Boghandlere i Danmark og Norge. Kollerup Præstegaard i Juni 1826. A. B. Birch. Præst til Kollerup Pastorat i Aalborg Stift.
Aalborgs Stifts Adresseavis, 1826-06-20
At Undertegnede, der af den Kongel. General=Lotto-Direction i Altona er antaget som Tallotterie-Collecteur i Frederikshavn, og at der fra den 12te d. M. colligeres hos mig i min Boepæl hos Hr. Kjøbmand Jens Pedersen, saavel til Trækningerne i Kjøbenhavn, Altona og Wandsbeck, giver jeg mig herved den Ære at bekjendtgjøre. Frederikshavn den 10de Junii 1826. C. F. Møller, Krigsassessor.
Aalborgs Stifts Adresseavis, 1826-06-20
Undertegnede anbefaler sig med et Assortement couleurt og hvidt Engelsk Steentøi, hvoriblandt Kaffe= og The-Serviser, af nyeste Facon, Kellinghuser Syltekrukker, hvide slebne og uslebne Glasvare, blaa Glas Potpouriekrukker, Sukkerskaaler, og Blækhuse, flere Størrelser grønne Sylteglas, 3/4pots Boutellier, alle Størrelser Hollandske Smør= og Syltekrukker, Dito Munke, runde og ovale Jerngryder med og uden Laag, Jernpander, Haardstaal, Jerntraad, Havespader, Grimskafter, Blikplader, Ballancer, Messingkjedler, dobbelte Kaffeqværne, extra gode Bordknive, fine moderne Piberør, Speile, Regne tavler, enkelte og dobbeltløbige Jagtgevæhrer, med flere Sorter Jsen- og Galanterievare, fiint poleret Krudt, Hagel af alle No., Hollandsk Skriv= og Postpapir Dito, fiin og ordinair Røgtobak, fiin graae heglet og uheglet Oliehør, Eidammer Oste, ægte Spansk Chocolade, fiin Provence-Olie, Rigabalsom, Franske Propper, Hollandsk Genever, fiin Engelsk bleget og ubleget Tvist, m. m., Alt til de billigste Priser. Aalborg den 13de Juni 1826. C. W. Holst.
Aalborgs Stifts Adresseavis, 1826-06-20
En skikkelig Dreng kan blive antaget i Lære hos D. Maintzhausen, Maler og Lakerer.
Aalborgs Stifts Adresseavis, 1826-06-20
Proclama. Credi= og Debitorerne efter her afgangne Told- og Consumtions Overbetjent Neve, indkaldes herved med 6 og 12 Ugers Varsel at melde dem for Undertegnede Boets Skifteforvalter, for at ligitimere deres Krav og betale deres Skyld. Thisted den 10de Juni 1826. Lützhøft.
Aalborgs Stifts Adresseavis, 1826-06-20
Creditorerne i Stervboet efter afgangne Cancellieraad Møller af Bangsboe, i Flade Sogn, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer i bemeldte Boe. Bye- og Herredsfogedcontoiret i Frederikshavn, den 8de Juni 1826. Hvass.
Aalborgs Stifts Adresseavis, 1826-06-20
Auctioner. Efter Vedkommendes Begjæring bliver de Aalborg Cathedralskole tilhørende Konge- og Kirkekorntiender samt Qvægtienderne af Øster, og Vesterhassing Sogne, for indeværende Aar, ved Auction, som holdes paa Herredscontoiret her i Byen, Mandagen den 26de d. M. om Eftermiddagen Kl. 2, opraabt til Bortforpagtning paa et Aar, efter de Conditioner som paa Auctionsstedet bekjendtgjøres. Nørre Sundbye den 13de Juni 1826.
Aalborgs Stifts Adresseavis, 1826-06-20
J S. T. Hr. Cancellieraad Spies's Fraværelse. A. Müller. const.
Aalborgs Stifts Adresseavis, 1826-06-20
Ved Auctionen som afholdes paa Nørlund Hovedgaard ved Hobroe, Tirsdagen den 18de Juli 1826, vil strax efterat bemeldte Hovedgaard med det under samme henhørende Bøndergods, er bortsolgt, vorde opbuden til Salg endeel forhen under bemeldte Hovedgaard og under Torstedlunds Hovedgaard henhørende, men særlig pantsat Bøndergods af Hartkorn, nemlig: a) under Nørlund Gods: 82 Tdr. 7 Skpr. 3 Fdkr. 1 1/2 Alb. contribuabelt Ager, og Engs Hartkorn, og 3 Tdr. 1 Skp. 2 Fdkr. Mølleskyld, samt b) under Torstedlund Gods: 28 Tdr. 6 Skpr. 2 Alb. Ager og Engs Hartkorn. Dette Bøndergods, hvori Nationalbanken efter erhvervet Dom har erholdet Udlæg, er forhen opraabt ved 3 Auctioner, til hvilke Panthaverne have erholdet anordnet Varsel, og samme vil nu ved denne fjerde og sidste Auction absolut vorde bortsolgt til den Høistbydende som strax kan tiltræde Godset. - Conditionerne og Jordebog ere forinden til Eftersyn i Løgstøer paa Auctionsdirecteurens Hr. Major Westenholtzes Contoir, i Kjøbenhavn hos Lands=Overrets samt Hof= og Stadsrets Procurator Hansteen, i Randers hos Kammerraad Andersen, paa Nørlund hos Forvalter Rasmussen og hos Undertegnede. Ringsted, den 13de Juni 1826. Werner, Prøveprocurator.
Aalborgs Stifts Adresseavis, 1826-06-20
Ved Auctionen som afholdes paa Torstedlund ved Hobroe, Onsdagen den 19de Juli 1826, vil strax efterat bemeldte Hovedgaard og Albeck Hovedgaard med det under disse henhørende Bøndergods er bortsolgt, vorde opbuden til Salg endeel forhen ligeledes under fornævnte Hovedgaard henhørende, men særlig pantsat Bøndergods, nemlig: a) under Torstedlunds Gods: Nogle Afbyggere paa Kragelunds Mølle under Hovedgaardstaxten, Bøndergods af Hartkorn Ager og Eng 47 Tdr. 6 Skpr. 3 Fdkr. 2 Alb. og Mølleskyld 3 Tdr. 1 Skp. 2 Fdkr. b) under Albeck Gods: Bøndergods af Hartkorn Ager og Eng 79 Tdr. 4 Skpr. 1 Alb. Mølleskyld 3 Tdr. 1 Skp. 2 Fdkr. Dette Bøndergods, hvori Nationalbanken efter erhverved Dom har erholdet Udlæg, er forhen opraabt ved 3 Auctioner, til hvilke Panthaverne have erholdet anordnet Varsel, og samme vil nu ved denne fjerde og sidste Auction absolut vorde bortsolgt til den Høistbydende, som strax kan tiltræde Godset. Conditioner og Jordebog ere forinden til Eftersyn i Nibe paa Auctionsdirecteurens Contoir, i Kjøbenhavn hos Lands=Overrets samt Hof= og Stadsrets Procurator Hansteen, i Randers hos Kammerraad Andersen, paa Nørlund hos Forvalter Rasmussen og hos Undertegnede. Werner, Ringsted den 13de Juni 1826. Prøveprocurater.
Aalborgs Stifts Adresseavis, 1826-06-22
Tyrkiet. Jfølge Breve fra Kefalonien af 10de Maj var dertil dengang indløbet Efterretninger fra Nauplion af 4de, som melde, at Nationalforsamlingen i Piada strax ved Tidenden om Mesolongis Fald havde ophævet sine Forretninger og var skreden til Valg af to provisoriske Regeringscollegier, hvis Fuldmagter dog kun strække sig til Udgangen af September, da Nationens Repræsentanter igjen skulle indkaldes. Det første af disse Collegier kalder sig Executiv-Deputation og bestaaer af Præsident Andreas Zaimis, Petro Bei Mauromichalis, Aganosti Delisannis, Georg Sissinis (samtligen Peloponester); Tamados fra Hydra, Anargyra fra Spezza, Monarchidis fra Plara, Diminotrakopulos fra det Ægeiske Hav, samt Hyskos, Trikupis og Vlakka fra Rumelien. Det andet Collegium er et Udskud af Nationalforsamlingen, som har at besørge de udenlandske Anliggender og Finantsvæsnet, saa og at anstille nøiagtige Efterforskninger og Anvendelsen af de betydelige Summer, der ere indkomne ved udenlandske Laan. Dette Udskud bestaaer af 13 Medlemmer; Bispen af Patra, Germands, er Præsident &c. Begge disse Collegier holdt den 29de April deres højtidelige Jndtog i Nauplion. De hidtilværende Medlemmer af Regeringen ere samtligen afgangne og Kolokothron har faaet Overcommanden over Tropperne.
Aalborgs Stifts Adresseavis, 1826-06-22
Blandinger. Hvilket Land er saa berømt for sin Jndustrie som England, og dog kunne ogsaa i dette Land mange Aar gaae hen, inden nyttige Opfindelser kunne overvinde de indgroede Fordomme og blive bragte i en almindelig Anvendelse. Næsten 100 Aar gik saaledes hen, inden den første Jdee om et Dampskib kunde finde Indgang i England; den maatte først forplantes til America og der opnaae den store Høide, at den nu kan tjene til et Forbindelsesmiddel imellem begge Halvkugler. Den første Fabrikant af en brugbar Dampmaskine, Hr. Watt, maatte see sin hele Patent Termin ubenyttet henglide, inden han kunde komme til at gjøre Brug af sin Maskine, hvorpaa nu Millioners Velfærd er bygget. Saaledes maatte ogsaa et Decennium hengaae, inden man lærte paa den Britiske Flaade at betjene sig af Capitain Browns Lænketoug, som han inventerede i Aaret 1808 og hvorved de Søfarendes Liv og Gods kan reddes.
Aalborgs Stifts Adresseavis, 1826-06-22
For nærværende Tid er der bevilget ethvert Britisk Linieskib 150 Favne af disse Lænketoug, og Fregatter, Sloops og Brigger 200 Favne, og mindre Skibe, som ikke have 60 Mands Besætning, blive aldeles forsynede dermed; man holder for nærværende Tid intet Skib for at være sikkert som ikke har i det Mindste eet saadant Ankertoug. En Jernlænke, hvis Led have 2 1/2 Tomme i Gjennemsnit, er, efter gjentagne Forsøg, saa stærkt som et Toug af Hamp, der er 23 til 25 Tommer tykt i Gjennemsnit, en Lænke paa 1/2 Tomme er saa stærk som et Reb paa 5 til 6 T. Naar et Lænketoug har eengang staaet sin Prøve, saa kan man siden fuldkommen forlade sig derpaa; derimod taber sig et Toug af Hamp, jo mere det bliver prøvet og brugt, selv i det bedste Veir bliver det altid slettere; hvorimod Jern aldrig fordærves, naar det kuns holdes reent. Capitain Hall seilede i 1820 i kongelig Tjeneste til Sydamerica og kom tilbage i 1823, og bragte sit Lænketoug, som havde kostet 2000 Pd. Strl., tilbage i godt Behold; paa en saadan Reise kunde han godt have brugt 6 ligesaa store Toug af Hamp, som i det Mindste vilde have kostet 650 Pd. Strl. Han kunde kaste Anker med sit Jerntoug paa saadanne Steder, hvor intet Skib vilde have vovet derpaa med sine sædvanlige Toug af Hamp. Paa KoffardieSkibe begynder man derfor nu ogsaa at betjene sig af disse Jerntouge, og blive derved istand til at drive Handel paa farlige Kyster, som andre Skibe maae søge at undgaae, da man trygt kan kaste Anker med dem iblandt farlige Skær Capitain Hall bemærker, at ogsaa mange andre Ting paa Skibene og ved Takkelagen kunne med stor Fordeel forarbeides af Jern, især Vand-Tønderne. Han fyldte sine Jern=Vandtønder i Portsmout, og, efterat han havde passeret med dem fire Gange under Vendekredsene og omkring Cap Horn, og saaledes ført dem et stort Stykke længere, end Jorden er rund, saa bragte han Vandet efter to Aars Forløb i den samme Tønde tilbage, uden at det i mindste Maade havde tabt sit Syn og i den Tilstand, at det var endnu ligesaa godt som dengang, da man øste det op af Kilden. Man har derfor Grund til at sige, at Technologien har i vore Dage opnaaet i England sin Jernalder, og, ihvor udraabt end Jernalderen er siden Hestodi Tid, saa er det dog vist nok, at den er bedre end Træe- og Pa(N. R. T.) piir=Alderen.
Aalborgs Stifts Adresseavis, 1826-06-22
Fra Rio Janeiro haves Breve af 31te Marts. Dengang vidste man der vel ikke endnu, at Hans allertroeste Majestæt Keiser og Kong Johan i Portugal var ved Døden afgaaet, men der var indløbet Efterretning om hans Sygdom og haabløse Tilstand. Da nu Keiseren i Brasilien ansaae sin Faders Død som nærforestaaende, sammenkaldte han et overordentligt Statsraad, hvori der, under hans eget Forsæde, skal være besluttet: "At saasnart som den officielle Efterretning om Keiserens Død indløber, skal Keiserinden (en Østerrigsk Keiserdatter, tilligemed sin Søn, den unge Prinds, begive sig over til Portugal og, liggervis det nuværende Portugisiske Dynasties Stifters Johan af Braganzas berømmelige Gemalinde Louisa af Medina Sidonia, saalænge præsidere i Regentskabet til man kunde bestemme sig til modnere Forholdsregler og de afgjørende Beslutninger, som blive at tage.
Aalborgs Stifts Adresseavis, 1826-06-22
Den i Smyrna i det Franske Sprog udkommende "Østerlandske Tilskuer" af 21de April siger: "Man skriver fra Constantinopel, at den Tyrkiske Flode er udløben. Et prægtigt Linieskib, som Achmed Effendi commanderede, strandede paa Skjærene ved Skutari. Dette er det tredie Skib, som Achmet paa denne Maade har sat til. Storherrens store Overbærenhed har allerede to Gange tilgivet ham, men man troer, at han denne Gang ikke vil undgaae forskyldt Straf, hvor høit han endog monne staae anskreven hos sin mægtige Velynder.
Aalborgs Stifts Adresseavis, 1826-06-22
Fra Cadiz høres klager over Handelens Stillestand. Næsten paa en og samme Tid have atter 26 Handelshuse lukket. En stor Ulykke for alle Handlende af Byens Folk er det, at den derværende Franske Garnison driver et Smugleri, som grændser til det Utrolige.
Aalborgs Stifts Adresseavis, 1826-06-22
Kongen af Vyrtemberg er paa sin Udenlandsreise kommen til Livorno den 1ste Dennes. Dronningen, som den 7de befandt sig i en By ved Bodensøen, som kaldes Frederikshavn, havde der et Besøg af Erkehertug Carl og hans Gemalinde samt af Hertugen af Nassau. Den 9de kom hun hjem til Stuttgart. Den ved Hamborg skudte Ulv, hvorom der er stridt og strides saameget, har idet mindste gavnet i sin Død derved, at den hjælper til at befordre et ædelt Øjemed, da den nu forevises til Fordel for Grækerne i Hr. Rødings Museum, ligesom og en trykt Pjece: "Beviis at det ikke er en Ulv, der er skudt ved Hamborg, sælges til deres Fordeel.
Aalborgs Stifts Adresseavis, 1826-06-22
Kampen om denne Ulvs Jndentitet fortsættes endnu haardnakket paa begge Sider, og talrige trykkede og utrykkede Spotskrifter ere i Omløb. Dyrlægerne De low og Schrader have nylig udgivet en grundig Afhandling paa 2 Ark, hvori paastaaes, at dette saa navnkundige Dyr kun har været en - Skjærslipperhund, Under Anførsel af den, ved sine Undersøgelser af Ny Hollands Kyster berømte Captain King, ere Opdagelseskibene Adventure og Beagle afgaaede fra Plymouth den 29de f. M. paa en Opdagelsesreise i de sydlige Polarlande. Hvilket uhyre Antal Blodigler de Pariser=Hospitaler forbruge, sees deraf, at der allene den 26de f. M. passerede en Transport af over 80000 af disse Gjæster igjennem Freyburg. De komme fra Ungarn, og endnu vare 4 lignende Ladninger ivente.
Aalborgs Stifts Adresseavis, 1826-06-22
J Anledning af Opførelsen i München af et Stykke: Belisar", i hvilket forekommer 40 sortskjeggede Raadsherrer, har man gjort følgende bemærkning: Jndtil det fyrretyvende Aar lode Romerne i de ældre Tider Skjægget voxe; derefter blev det aftaget. Dog gjorde mange det ogsaa i tidligere Alder. Saaledes fortælles om Nero og Caligula, at de lode deres Skjæg afrage i det 22de Aar. Afrikanus den Yngre var den første, der lod sig daglig rasere, en Skik, som Augustus efterfulgte ham i. Hadrian, en Efterligner af ældgamle Skikke, lod atter sit Skjæg voxe, der da naturligviis fulgtes af dem, der vilde have hans Gunst, men saadan Mode ophørte snart igjen. Hvorfor vil man nu paa vore Tiders Theatre indføre de sildigere Grækere og Romere med stygge, smagløse Skjæg Soløer, den 4de Junii. Efterat Sæden var lagt, og al Frygt for Glommens Oversvømmelse forsvunden, begyndte den, ved det indtrufne varme Veir, at voxe Søndag den 21de Maj, og tiltog daglig indtil den 31te, hvorved den da opnaaede en Høide, som ikke forhen i mange Aar. J Grue=Præste gjeld oversvømmede den, siden Søndag den 28de Maj, alle lavt liggende tilsaaede Agre, hvor Skaden for flere Gaardbrugere er saare følelig. Mange Mennesker arbeidede, i flere Nætter og Dage, ved de truede Dæmninger. Men deres Arbeide blev forgiæves, da, paa et Par nær, de enten sprang eller overskylledes. Paa mange Steder var Kongeveien flere Alen under Vand, og var saaledes enten lukket eller maatte passeres paa Flaader og Baade.
Aalborgs Stifts Adresseavis, 1826-06-22
J de første 3 Dage af Juni Maaned faldt Elvens Vand betydeligt; men, da det paa flere Steder vil blive staaende, til det synker ned, kunne de ikke tilsaaes. Alene i nærmeste Omegn af Grue=Præstegaard er tilsaaet Agerland, af mere end 40 til 50 Tønders Udsæd, overskyllet.
Aalborgs Stifts Adresseavis, 1826-06-22
Hamborg, den 11te Junii. Kanonernes Torden forkyndte i Aftes Kl. 10, at Deres Kongelige Høyheder Prinds Christian Frederik af Danmark, og Søn Prinds Frederik Carl Christian ankom til Altona. Da deres Kongelige Høyheder kom forbi den Hamborgske Grund, blev saluteret med 21 Kanonskud. J Morgen tidlig skal en Hamborgsk Deputation begive sig til Altona, for at lykønske Hs. Kongelige Høyhed; paa Tirsdag Aften troer man, at det Hamborgske Theater beæres med Deres Kongelige Høyheders Nærværelse. De ere aftraadte hos Hs. Excellence Geheimeconferentsraad og Overpræsident v. Blücher-Altona. Det høje Ophold skal, som man siger, være indskrænket til tre Dage, hvorefter den unge Prinds fortsætter sin Reise, og Hs. Kongelige Høyhed Prinds Christian Frederik tiltræder sin Tilbagereise igjennem Marsklandene. Den her stiftede Forening til Grækernes Understøttelse. har afsendt 10000 Franker til Græker=Foreningen i Paris, og derved yttret det Forlangende, at der ved Summens Anvendelse maatte især tages Hensyn paa dem, der vedMesolongis Fald ere bragte i saa stor Elendighed.
Aalborgs Stifts Adresseavis, 1826-06-22
Fædrelandet.
Aalborgs Stifts Adresseavis, 1826-06-22
Altona, den 12te Juni. I Aftes Kl. 10 ere Deres Kongelige Høyheder, Prinds Christian Frederik og Prinds Frederik Carl Christian med et talrigt følge og under Bedækning af hele det borgerlige Artillerie-Corps, ankomne til vor Stad. Fra Johannesporten til Hs. Exc. Geheime-Conferenceraad, Greven af Blücher-Altonas Hotel, var der sammenstrømmet en saa umaadelig Mængde Mennesker i de oplyste Gaader, at Toget kuns kunde skride langsomt frem, og de høie Reisende først efter tre Qvarters Forløb under uafladeligt Jubelraab af Mængden kunde naae deres AfstigningsQvarter hos Hs. Excellence, Greven af Blücher-Altona.
Aalborgs Stifts Adresseavis, 1826-06-22
Her havde Stadens Magistrat, de Geistlige af alle Confessioner, Rabineren og de Ældste af den jødiske Menighed, Professorerne ved Gymnastet, Stadskæmmeriets Deputerede, Stadens Embedsmænd, en stor Mængde Embedsmænd fra Omegnen, de herværende Officerer af Sø- og Land-Etaten, Stabsofficererne af det borgerlige Jnfanterie, flere herværende og i Naboskabet værende Standspersoner a., forsamlet sig, for at tilkjendegive vore høje Gjæster deres Ærbødighed og Glæde over Deres lykkelige Ankomst til vor Stad. Hs. Kgl. Høihed Prinds Christian Frederik havde den Naade, med den ham eiendommelige Mildhed at forsikkre Forsamlingen om Sin Glæde ved igjen at befinde sig i Altona, og kunne forestille den sin durchl. Søn, paa hvem en saa stor Deel af Landets Haab for Fremtiden beroer. Et Compagnie af det herværende borgerlige Jnfanterie med Fanen, som var opstillet ved Hs. Exc. Greven af Blücher-Altonas Hotel som Æresvagt, havde Hs. Kongl. Høyhed den Naade, strax at lade trække bort, for ikke at forstyrre Borgerne i deres sædvanlige Beskjeftigelser, og beholdt kuns nogle Mand tilbage.
Aalborgs Stifts Adresseavis, 1826-06-22
J Eftermiddag ville Deres Kgl. Høiheder give stor Audients, og i Aften beære Skuespillet her med Deres Nærværelse.